tomron87/hebrew-wikipedia-sentences-corpus huggingface dataset:
+ אישיויות אחרות על המסך תפקיד: שם:צוות השידור באנגליתמייקל קול (סמאקדאון)קורי גרייבס (סמאקדאון)טום פיליפס (Raw)סמואה ג'ו (Raw)ביירון סקסטון (Raw)צוות השידור בספרדיתקרלוס קבררהמרסלו רודריגזכרוזיםגרג המילטון (סמאקדאון)מייק רום (Raw)שופטיםדנילו אנפיביושון בנטג'סיקה קארג'ון קוןדן אנגלרדריק מורצ'אד פטוןרוד זאפאטהמראיינותצ'ארלי קארוסוקיילה ברקסטוןאליס אשטוןפאנל לפני האירועסקוט סטנפורדפיטר רוזנברגכתבי השטח לפני האירוערנה יאנגבוקר טיג'ון "בראדשו" לייפילד
המופע המקדים הכיל קרב אחד בודד, ובו ג'ף הארדי התמודד מול סזארו.
בסיום, הארדי ביצע על סזארו את מהלך הסוואנטון בומב כדי לנצח בקרב.
האירוע עצמו נפתח בקרב שבו הניו דיי (ביג אי וקופי קינגסטון) הגנו על אליפות הזוגות של סמאקדאון נגד המיז וג'ון מוריסון, לוצ'ה האוס פארטי (לינסה דוראדו וגראן מטאליק), ו-The Forgotten Sons (סטיב קאטלר ווסלי בלייק) (שלוו לקרב על ידי ג'קסון רייקר).
במהלך הקרב, רייקר הורחק ממתחם הזירה לאחר מספר הפרעות מצידו.
בסיום, ביג אי ביצע על מטאליק את מהלך הביג אנדינג ולאחר מכן הצמיד אותו לניצחון, שהקנה לו ולקינגסטון הגנה מוצלחת על התואר.
אז, R-טרות' היה אמור להתמודד מול MVP.
טרות' החל להעליב את MVP, עד שבובי לאשלי קטע אותו והחליט על דעת עצמו שהוא זה שיתמודד מול טרות'.
לאחר כשתי דקות של קרב, לאשלי השיג את הניצחון בקרב לאחר שביצע על טרות' את מהלך הספיר.
בקרב שבא לאחר מכן, ביילי (שלוותה לקרב על ידי סשה בנקס) הגנה על אליפות הנשים של סמאקדאון נגד טמינה.
במהלך המחצית הראשונה של הקרב, ביילי שמה לעצמה למטרה לפגוע ברגלה של טמינה.
לאחר שטמינה ביצעה על ביילי את מהלך הסמואן דרופ, בנקס הסיחה את דעתה של טמינה.
הסחת דעת זו אפשרה לביילי להתאושש ולתקוף את טמינה.
כשטמינה ניסתה לבצע פעם נוספת את מהלך הסמואן דרופ, ביילי הצליחה לבצע הצמדה שהספיקה לה כדי להשיג את הניצחון בקרב.
לאחר הקרב, כשטמינה ניסתה שוב לבצע על ביילי את מהלך הסמואן דרופ, בנקס תקפה אותה.
לאחר מכן, ברון סטרומן הגן על האליפות האוניברסלית נגד בריי וויאט.
במהלך הקרב, סטרומן השיג שליטה מלאה על פני וויאט.
כשסטרומן ניסה לתקל את וויאט מחוץ לזירה, האחרון התחמק מסטרומן, שהתנגש בשולחן השדרנים.
בחזרה בזירה, וויאט ביצע על האלוף האוניברסלי את מהלך "האחות אביגיל", שלא הספיק לו כדי להשיג פעם נוספת את חגורת האליפות.
כשוויאט ניסה לבצע פעם נוספת את אותו המהלך, סטרומן התחמק וביצע במקום את מהלך הצ'וקסלאם.
סטרומן המשיך וביצע על וויאט את מהלך הראנינג פאוורסלאם מחוץ לזירה.
ברגעי הסיום של הקרב, סטרומן עטה על פניו את מסכת ה"כבשה השחורה" שלו שהייתה אופיינית לו בזמן שהוא היה חבר בקבוצת משפחת וויאט.
סטרומן נהג באסטרטגיה שבה הוא גרם לוויאט להאמין שהוא הצטרף אל שורותיו, זאת לאחר שהשניים התחבקו.
לעומת זאת, סטרומן דחף את וויאט, הסיר מפניו את המסכה וביצע עליו פעם נוספת את מהלך הראנינג פאוורסלאם, שהספיק לו כדי לנצח בקרב ולשמור על התואר.
בקרב הלפני אחרון, שהיה האחרון ממתחם האימונים של ה-WWE Performance Center, דרו מקינטייר הגן על אליפות ה-WWE נגד סת' רולינס.
רולינס ביצע על מקינטייר את מהלך הסטומפ, אך לא הצליח לנצח בקרב.
בסיום, כשרולינס ניסה לבצע פעם נוספת את אותו המהלך, מקינטייר חמק מכך וביצע את מהלך הגלאזגו קיס.
בעקבות מהלך זה, רולינס נדחק אל חבלי הזירה וכשחזר מהם הוא ביצע על מקינטייר את מהלך הסופרקיק, אך כשמקינטייר גם חזר מחבלי הזירה, הוא ביצע עליו את מהלך הסיום שלו, בעיטת ה-Claymore, שהספיקה לו כדי לנצח בקרב ולשמור על חגורת האליפות בהצלחה.
לאחר הקרב, מקינטייר הציע ללחוץ את ידו של רולינס, כשהאחרון אכן לחץ את ידו של אלוף ה-WWE.
הקרב המרכזי כלל את קרבות הסולם כסף בבנק של הגברים ושל הנשים אשר התרחשו במקביל במשרדי המטה של ארגון ה-WWE.
קרב הנשים כלל את אסקה, שיינה בייזלר, ניה ג'קס, לייסי אוואנס, כרמלה ודנה ברוק, בעוד שקרב הגברים כלל את AJ סטיילס, ריי מיסטריו, אליסטר בלאק, המלך קורבין, דניאל בריאן ואוטיס.
קרב הנשים החל בלובי של המבנה, כשאסקה קפצה ממתחם גבוה אל תוך שאר המשתתפות בקרב ולאחר מכן עלתה במעלית.
מנגד, הגברים החלו את הקרב במכון הכושר, שם אוטיס כלא את סטיילס תחת משקולת.
לאחר שעזבו את מתחם חדר הכושר, מיסטריו חלף על פני שירותים, שבהם נתקל בדמותו של בראדר לאב.
בריאן, בלאק, אוטיס וקורבין ניהלו ביניהם תיגרה בתוך המעלית, שגלשה לאחת הקומות האחרות, שבהם נפגשו באוואנס, בייזלר וכרמלה.
בריאן ביצע על קורבין את מהלכי בעיטות ה-Yes שלו תוך כדי עידוד מצד אוטיס.
בריאן לא התלהב מעידוד זה, כשהוא ביצע לאחר מכן את אותה סדרת בעיטות על אוטיס.
מתחזה לדוינק הליצן הגיח לרגעים ספורים מאחורי כיסא.
בייזלר, ברוק, ג'קס וכרמלה התקוטטו ביניהן בחדר הישיבות.
לאחר שניטרלה את האיום מצד ג'קס בעזרת כיסא, ברוק הסירה מזוודה מתיקרת החדר ולאחר מכן חגגה, כשהיא חשבה שניצחה.
לעומת זאת, סטפני מקמהן נכנסה לחדר והזכירה לברוק שהמזוודה האמיתית ממתינה על גג המבנה.
לאחר מכן, כרמלה הסירה פוסטר גדול מהקיר והטיחה אותו בראשו של ברוק.
לאחר שכרמלה עזבה את החדר, אוואנס ביצעה עליה את מהלך ה-Woman's Right.
בחיפושיו אחר מיסטריו, סטיילס נתקל בפוסטר גדול של אנדרטייקר ולאחר מכן הסתובב אל תוך חדר שתוכנו היה קשור לאנדרטייקר.
ההסתכלות אל תוך החדר גרמה לו לחוות פלשבקים מהפסדו לאנדרטייקר ברסלמניה 36. בלאק ניצל זאת כדי לתקוף את סטיילס ולאחר מכן נעל את סטיילס בחדר.
כל המשתתפים חוץ מסטיילס ואסקה התכנסו במסדרון שבו פול היימן התענג על פני בופה, כשרגעים ספורים לאחר מכן התפרצה מלחמת אוכל בין המשתתפים בשני הקרבות.
במהלך המהומה, בייזלר ביצעה על מיסטריו את מהלך ההכנעה שלה, הקיריפודה קלאץ', שנבלם לאחר שג'קס ואוטיס התנגשו האחד בשני כשמיסטריו עמד באמצע.
ג'קס השליכה את כרמלה אל תוך שולחן הבופה, כך שהיא ואוטיס נפרדו לדרכים שונות.
אז, אוטיס נתקל בג'ון לאורנייטיס בקפיטריה, כשאוטיס הטיח בפניו של האחרון עוגת פאי.
לאחר מכן, סטיילס ובריאן התקוטטו בתוך משרדו של וינס מקמהן, כך שהאחרון הורה עליהם לעזוב את המשרד במהרה.
לפני שעזבו, סטיילס ובריאן סידרו את הכיסאות בחדר במקומם הראוי, בזמן שמקמהן חיטא את ידיו.
אסקה הייתה הראשונה להגיע לגג המבנה, כשלאחר מכן ג'קס ואוואנס הצטרפו אליה.
שלושתן נאבקו ברחבי הגג עד שאסקה יצאה עם ידה על העליונה לאחר שהכתה את ג'קס בעזרת סולם.
היא נאבקה עם אוואנס על הסולם עד שג'קס השליכה אותה מהסולם.
כשאסקה טיפסה במעלה הסולם שוב, קורבין הגיע לגג והחל לטפס על צידו השני של הסולם.
לעומת זאת, אסקה לא אפשרה לו להתקדם יותר מדי במעלה הסולם וזרקה אותו מהסולם.
לבסוף, אסקה הצליחה לשים את ידיה על מזוודת הנשים ולהסיר אותה מוו התלייה וכתוצאה מכך ניצחה בקרב הנשים.
אוטיס היה הבא מהגברים שהגיע לגג, ולאחר מכן, בלאק, מיסטריו, סטיילס ובריאן הגיעו.
קורבין שיגר את מיסטריו ובלאק מגג המבנה (לילה לאחר מכן בתוכנית Raw, מיסטריו חשף שהם נזרקו לרציף נמוך יותר על הגג).
סטיילס ביצע על אוטיס את מהלך הפנומנל פורארם ולאחר מכן סטיילס וקורבין טיפסו על הסולם.
לאחר התכתשות בין השניים על הסולם, סטיילס וקורבין הסירו את מזוודת הגברים מוו התלייה, כששניהם אחזו יחדיו בה.
אליאס, שעימו קורבין ניהל פיוד עוד לפני רסלמניה, הגיח לפתע ותקף את קורבין בעזרת גיטרה, מה שגרם למעידה של המזוודה מידי האוחזים בה, כשהיא נפלה עד לזרועותיו של אוטיס, שאחז בה באופן חד משמעי וכתוצאה מכך הוא ניצח בקרב הגברים.
כתוצאה מזכייה זו, אסקה הפכה לאלופת הגראנד סלאם השנייה בתולדות ה-WWE בנוסף להיותה אלופת הטריפל קראון השלישית.
בתוכנית סמאקדאון באותו השבוע, הזוכה בקרב הכסף בבנק של הגברים, אוטיס, התארח בפינתם של המיז וג'ון מוריסון, כשהאחרונים נהגו לעשות צחוק ממנו וממערכת היחסים שלו עם מנדי רוז.
בתגובה, אוטיס איתגר אותם לקרב זוגות.
בעקבות אי הנוכחות של שותפו לצמד Heavy Machinery, טאקר, אוטיס נאלץ למצוא שותף אחר.
ברון סטרומן נגלה כשותפו של אוטיס וביחד הם ניצחו את המיז ומוריסון.
לאחר הקרב, רוז הגיעה כדי לברך את אוטיס על ניצחונו, כשבו זמנית היא הסיחה את דעתו של סטרומן במטרה לגרום לאוטיס לנסות לפדות את המזוודה עליו.
עם זאת, למרות הפיתוי הרב, אוטיס בחר שלא לעשות זאת.
כסף בבנק (2021) הפוסטר הרשמי של האירוע בכיכובה של ביאנקה בלאייר מידע ארגון WWE מותג (ים) Rawסמאקדאון תאריך 18 ביולי 2021 עיר פורט וורת', טקסס אולם דיקיס ארנה מספר צופים 14,541 סדרת אירועי שלם וצפה של ה-WWEגיהנום בכלובכסף בבנק(2021)סאמרסלאם סדרת אירועי כסף בבנק2020כסף בבנק(2021)2022
כסף בבנק (2021) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network.
האירוע כלל את שני המותגים (Raw וסמאקדאון) ונערך ב-18 ביולי 2021, באולם הדיקיס ארנה שבפורט וורת', טקסס.
האירוע היה האירוע ה-12 בסדרת אירועי כסף בבנק.
עקב מגפת הקורונה, ארגון ה-WWE העביר את התוכניות השבועיות Raw וסמאקדאון מ"בועה" אשר נקראה בשם WWE ThunderDome מאז אוגוסט 2020, כשאירוע הרסלמניה 37 באפריל 2021 הוחרג מנהלים אלו.
בנוסף, זהו היה אירוע השלם וצפה הראשון של ה-WWE, שהתקיים מחוץ למדינת פלורידה, מאז אירוע תא ההדחות, שהתקיים במרץ 2020.
בקרב המרכזי, רומן ריינס ניצח את אדג' ושמר על האליפות האוניברסלית.
בנוסף, ביג אי וניקי A.S.H.
ניצחו בקרבות הכסף בבנק של הגברים והנשים, בהתאמה.
עוד ברשימת הקרבות, בובי לאשלי ניצח את קופי קינגסטון בהכנעה ושמר על אליפות ה-WWE, ושארלוט פלייר ניצחה את ריאה ריפלי בהכנעה וזכתה באליפות הנשים של Raw בפעם החמישית בקריירה שלה (אליפות יחידים נשים מספר 13 בקריירה שלה).
רגע בולט באירוע היה החזרה המפתיעה של ג'ון סינה, שהופיע לראשונה מאז רסלמניה 36 באפריל 2020.
ב-21 ביוני בפרק של התוכנית Raw, החלו להתקיים קרבות העפלה לקרב הכסף בבנק של הגברים.
ריקושט, ג'ון מוריסון ורידל העפילו לקרב זה לאחר שניצחו את AJ סטיילס, רנדי אורטון ודרו מקינטייר, בהתאמה.
המקום האחרון של המותג Raw נקבע על ידי קיום קרב משולש שבוע לאחר מכן, שהיה אמור להיות במקור בין סטיילס, אורטון ומקינטייר; לעומת זאת, אורטון לא היה כשיר להתחרות בקרב זה בשל סיבות אינן ידועות.
המקום הראשון של המותג סמאקדאון הושג על ידי ביג אי, לאחר שגבר על האלוף הבין יבשתי, אפולו קרוז, ב-25 ביוני בפרק של התוכנית סמאקדאון.
שבוע לאחר מכן, קווין אואנס העפיל גם הוא לקרב הכסף בבנק לאחר שניצח את סמי זיין בקרב מי שעומד אחרון, שהיה קרב חוזר של הקרב ביניהם מגיהנום בכלוב, שבו זיין ניצח.
שני המקומות האחרונים של המותג סמאקדאון נקבעו ב-9 ביולי, כאשר סת' רולינס גבר על סזארו, שגם קרב זה היה קרב חוזר מגיהנום בכלוב, שבו רולינס ניצח, והמלך נקאמורה ניצח את ברון קורבין (לשעבר המלך קורבין, לאחר שהוא הפסיד את הכתר של מלך הזירה ואת הגימיק של המלך לנקאמורה).
ב-21 ביוני בפרק של התוכנית Raw, החלו להתקיים קרבות העפלה לקרב הכסף בבנק של הנשים.
ארבע מתאבקות המותג נקבעו לאחר קיום שני קרבות זוגות, כאשר הצמדים המנצחים העפילו.
אסקה ונעמי העפילו לאחר שניצחו את איווה מארי ודודרופ (המוכרת יותר בשם הבמה פייפר ניבן מימיה במותג NXT UK) ומאוחר יותר, אלכסה בליס וניקי קרוס (כשהאחרונה הציגה דמות חדשה של גיבורת על העונה לשם הבמה ניקי A.S.H.
– ראשי תיבות של: "כמעט גיבורת על") ניצחו את ניה ג'קס ושיינה בייזלר והעפילו גם הן.
ב-25 ביוני בפרק של התוכנית סמאקדאון, בכירת הנהלת ה-WWE, סוניה דוויל מנתה את זוכת פעמיים קרב הכסף בבנק, כרמלה, כמשתתפת הראשונה של המותג בקרב זה.
ליב מורגן, שהייתה בפיוד עם כרמלה וניצחה אותה שבוע קודם לכן, זעמה על כך שכרמלה לא הייתה צריכה להשתתף בקרב העפלה על מנת להשיג מקום כמו כולן.
דוויל קבעה קרב בין השתיים במטרה לגרום למורגן להוכיח את עצמה, כשלבסוף היא אכן ניצחה את כרמלה; לעומת זאת, דוויל לא הוסיפה אותה לקרב הסולם.
שבוע לאחר מכן בתוכנית, דוויל הודיעה על כניסתה של זלינה וגה, שביצעה את חזרתה לארגון לאחר שחרורה מהחוזה בנובמבר 2020, לקרב כסף בבנק ככניסה השנייה של המותג.
מורגן התעמתה שוב עם ההנהלה על צעד זה, שלא נדרש גם מכניסה זו להוכיח את עצמה כדי להיות בקרב.
בנוסף, היא טענה שהיא תוכיח את עצמה בקרב יחידים מול וגה, כמו שעשתה מול כרמלה.
בקיום הקרב ביניהן מורגן יצאה עם ידה על העליונה, אך גם הפעם היא לא נוספה אל הקרב המיוחל.
ב-9 ביולי בפרק של התוכנית סמאקדאון, כרמלה הוכרזה כמחליפה של ביילי בקרב על אליפות הנשים של סמאקדאון נגד ביאנקה בלאייר, זאת בשל שביילי סבלה מפציעה ברצועה הצולבת הקדמית.
גם במקרה זה, מורגן התעמתה עם דוויל שהיא החליפה את ביילי בכרמלה מבלי להוכיח עצמה.
אלופות זוגות הנשים של ה-WWE, נטליה וטמינה הוכרזו כמשתתפות האחרונות בקרב הסולם ב-12 וב-15 ביולי בהתאמה, דרך הרשת החברתית טוויטר.
ב-21 ביוני בפרק של התוכנית Raw, בזמן שאלוף ה-WWE, בובי לאשלי ביחד עם המנג'ר שלו, MVP, התרברבו על ניצחונו של לאשלי על פני דרו מקינטייר לילה קודם לכן באירוע גיהנום בכלוב ועל כך שהוא לא יצטרך להגן על תוארו מול מקינטייר לעולם שוב.
הם נקטעו על ידי הניו דיי (קופי קינגסטון ואקסבייר וודס).
קינגסטון הזכיר ללאשלי שהוא ניצח אותו בקרב שאינו היה על חגורת האליפות ב-17 במאי בפרק של התוכנית Raw ואת העובדה שהוא לא קיבל שום קרב חוזר על אליפות ה-WWE לאחר שהפסיד תואר זה באוקטובר 2019 במהלך פרק חגיגות 20 שנה לסמאקדאון.
לאחר מכן, הוא איתגר את לאשלי לקרב על תוארו.
לאשלי נענה לאתגר זה בחיוב וכתוצאה מכך הקרב נקבע לאירוע כסף בבנק.
באירוע גיהנום בכלוב, שארלוט פלייר ניצחה את אלופת הנשים של Raw, ריאה ריפלי, כתוצאה מפסילה לאחר שריפלי השתמשה בכיסוי שולחן השדרנים כדי להכות את פלייר בראשה; לעומת זאת, ריפלי שמרה על התואר, מכיוון שחגורת אליפות לא יכולה להחליף ידיים כתוצאה מפסילה.
לילה לאחר מכן בפרק של התוכנית Raw, פלייר טענה שהיא "גאה" בריפלי ואף אמרה שהיא אף פעם לא ראתה את ריפלי כ"אלופה אסטרטגית".
ברסלמניה 37 באפריל, רומן ריינס ניצח את אדג' ודניאל בריאן בקרב משולש ושמר על האליפות האוניברסלית.
ב-25 ביוני בפרק של התוכנית סמאקדאון, ריינס והיועץ המיוחד שלו, פול היימן טענו שהם גברו על כל הטוענים לכתר ולא נותר אף אחד אשר יאתגר את ריינס.
אדג' ערך הופעה מפתיעה לאחר חודשיים של היעדרות ותקף את ריינס ואף תקף את ג'ימי אוסו, שנחלץ לעזרתו של ריינס.
יום לאחר מכן בתוכנית Talking Smack, נודע שאדג' התעמת עם בכירי הנהלת ה-WWE, אדם פירס וסוניה דוויל, ודרש מהם קרב אחד על אחד מול ריינס על התואר באירוע כסף בבנק, שבמקור היה אמור להתקיים ברסלמניה, זאת לפני שבריאן עשה את דרכו לקרב זה וכתוצאה מכך הפך לקרב משולש.
פירס נענה לדרישה זאת וקבע את הקרב המיוחל לאירוע.
שבוע לאחר מכן, אדג' הסביר שההפסד ברסלמניה השפיע עליו נפשית, ולכן הוא נעדר מן המרקע במשך חודשיים.
+ אישיויות אחרות על המסך תפקיד: שם:צוות השידור באנגליתמייקל קול (סמאקדאון)פאט מקאפי (סמאקדאון)ג'ימי סמית' (Raw)קורי גרייבס (Raw)ביירון סקסטון (Raw)צוות השידור בספרדיתקרלוס קבררהמרסלו רודריגזכרוזיםגרג המילטון (סמאקדאון)מייק רום (Raw)שופטיםדנילו אנפיביוג'ייסון איירסג'סיקה קארדריק מוראדי אורנגוצ'אד פטוןרוד זאפאטהצ'ארלס רובינסוןמראייןקווין פטריקפאנל לפני האירועקיילה ברקסטוןג'ון "בראדשו" לייפילדפיטר רוזנברגבוקר טיג'רי לולרסוניה דוויל
המופע המקדים הכיל קרב אחד בודד, ובו ריי מיסטריו ודומיניק מיסטריו הגנו על אליפות הזוגות של סמאקדאון נגד האוסוס (ג'יי אוסו וג'ימי אוסו).
בסיום, ג'יי ביצע על ריי את מהלך הסופרקיק בעודו באוויר ואז את מהלך הסופרפליי ספלאש, מהלכים שלא הספיקו לו על מנת לנצח.
ריי היה בדרכו לבצע את מהלך ה-619 על ג'יי, אך ג'ימי הקריב את עצמו, ספג את המכה והגן על ג'יי.
זמן קצר לאחר מכן, ג'יי גילגל את ריי להצמדה תוך כדי שג'ימי עזר לו להשיג אחיזה טובה יותר ובתום שלוש שניות האוסוס השיגו את הניצחון בקרב וזכו באליפות הזוגות של סמאקדאון בפעם החמישית בקריירה שלהם, שהייתה אליפות הזוגות השביעית שלהם ב-WWE.
האירוע עצמו נפתח בקרב כסף בבנק של הנשים, שכלל את אלכסה בליס, אסקה, נעמי וניקי A.S.H.
מ-Raw, וליב מורגן, זלינה וגה, ואלופות זוגות הנשים של ה-WWE, נטליה וטמינה מסמאקדאון.
בליס ניסתה להשתמש ביכולות ה"על טבעיות" שלה על מנת להוריד את המזוודה אל הידיים שלה בזמן שכל יתר הנשים יצאו כדי להשיג סולם, אך היא הופסקה על ידי וגה.
מאוחר יותר על אחד הסולמות, בליס הכניסה את וגה למצב טראנס.
במהלך הקרב, נטליה וטמינה שלטו והן בנוסף לשאר המשתתפות קברו את בליס מתחת לערימת סולמות, שהותירה את בליס מחוץ לפעילות עד לסוף הקרב.
כאשר שלושה סולמות נפתחו באמצע הזירה מתחת למזוודה, אסקה, נעמי, מורגן, וגה, נטליה וטמינה נאבקו זו בזו במעלה הסולמות.
ניקי, שהייתה מחוץ לזירה, ניצלה את ההזדמנות כדי לטפס במהרה על הסולם האמצעי ולהסיר את המזוודה מוו התלייה בזמן שדעותיהן של האחרות הוסחה.
בעקבות זאת, היא ניצחה בקרב הכסף בבנק של הנשים.
אז, AJ סטיילס ואומוס הגנו על אליפות הזוגות של Raw נגד ה-Viking Raiders (אריק ואיבר).
בסיום, אריק ואיבר דאגו לכך שאומוס יישאר מחוץ לזירה כדי לבצע על סטיילס את מהלך הסיום המשותף שלהם, ה-Viking Experience.
לעומת זאת, אומוס, שעמד על דופן הזירה מבחוץ, דחף את אריק על איבר כדי לעצור את ניסיון ההצמדה שבא לאחר מכן.
אז, אומוס ביצע אריק את מהלך ה-Two-Handed צ'וקסלאם כדי לנצח בקרב ולהעניק לו ולסטיילס הגנה מוצלחת על חגורות האליפות.
בקרב שבא לאחר מכן, בובי לאשלי (שלווה לקרב על ידי MVP) הגן על אליפות ה-WWE נגד קופי קינגסטון.
בתחילת הקרב, קינגסטון ביצע על חזהו של לאשלי את מהלך הדאבל סטומפ, כשניסיון ההצמדה שהגיע לאחר מכן לא היה מוצלח.
יתר הקרב היה חד צדדי בשליטה מוחלטת של לאשלי.
לאחר שקינגסטון סירב להיכנע למהלך ה-Hurt Lock, לאשלי ביצע עליו שלוש פעמים את מהלך הדומינייטור ואז פעם נוספת את מהלך ה-Hurt Lock, שלא הותיר לקינגסטון דבר מלבד להיכנע.
בעקבות זאת, לאשלי ניצח בקרב ושמר על התואר בהצלחה.
בקרב הרביעי, ריאה ריפלי הגנה על אליפות הנשים של Raw נגד שארלוט פלייר.
לאחר קרב שוויוני בין השתיים, ריפלי ניסתה לבצע על פלייר את מהלך הסיום שלה, ה-Riptide, אך פלייר בלמה והפכה זאת למהלך ה-DDT המסורתי.
פלייר קפצה מהחבל השני כדי לבצע על ריפלי את מהלך הברירה הטבעית, אך האחרונה הצליחה לצאת מניסיון ההצמדה שבא לאחר מכן.
ריפלי ביצעה את מהלך הג'רמן סופלקס, כשראשה של פלייר נפגע הוטח במזרן ולאחר מכן האחרונה יצאה מן הזירה.
כשריפלי ניסתה להמשיך במומנטום, פלייר הטיחה את ראשה של ריפלי בפינת הזירה, נעלה את הרגל שלה בפינת מדרגות הזירה ואף בעטה בהן מספר פעמים.
לאחר מכן, פלייר הכריחה את ריפלי להיכנע למהלך ההכנעה שלה, הפיגר אייט לג לוק על מנת לזכות באליפות בפעם החמישית בקריירה שלה אשר הייתה אליפות היחידים ה-13 שלה ב-WWE.
הקרב הלפני אחרון היה קרב כסף בבנק של הגברים, שכלל את דרו מקינטייר, ג'ון מוריסון, ריקושט ורידל מ-Raw, וביג אי, קווין אואנס, המלך נקאמורה וסת' רולינס מסמאקדאון.
סיום הקרב התנהל כך שמקינטייר היה בדרכו הבטוחה לנצח בקרב, אך הוא הותקף על ידי ג'ינדר מהאל בעזרת כיסא ואף נסחב על ידי המשרתים של מהאל, שאנקי וויר, מעשה שהמשיך את הפיוד בין השניים שהחל במהלך פרקי התוכנית Raw.
כשריקושט טיפס על הסולם, רידל דחף את הסולם במטרה לנער את ריקושט מעליו, האחרון קפץ אל פקעת המשתתפים הנותרים שחיכו מחוץ לזירה.
רידל ביצע את מהלך ה-RKO על המשתתפים בקרב בזמן שאואנס ביצע עליהם את מהלך הסטאנר.
רולינס ביצע על נקאמורה את מהלך הסטומפ.
בזמן שאואנס טיפס על הסולם, רולינס הוריד אותו ממנו וביצע עליו את מהלך הפאוורבומב על סולם שהונח בין דופן הזירה לשולחן השדרנים.
רולינס ניצל זאת וטיפס בעצמו על הסולם, אך ביג אי עצר אותו וביצע עליו את מהלך הביג אנדינג ממעלה הסולם.
לאחר מכן, ביג אי טיפס על הסולם, הסיר את המזוודה מוו התלייה וניצח בקרב.
בקרב המרכזי, רומן ריינס (שלווה לקרב על ידי פול היימן) הגן על האליפות האוניברסלית נגד אדג'.
סיום הקרב התנהל כך שריינס ניסה לבצע על אדג' את מהלך הספיר, אך האחרון זז מן הדרך וריינס נתקע במעקה הבטיחות.
אז, אדג' ביצע על ספיר מהלך ספיר משלו על מה שנשאר ממעקה הבטיחות.
ריינס ביצע על אדג' את מהלך אגרוף הסופרמן, כשהאחרון נפל על השופט.
בזמן שהשופט היה מעולף, ריינס ניסה לעשות שימוש בחתיכה שבורה מכיסא כדי לבצע על אדג' את מהלך הקרוספייס, אך אדג' הפך זאת וביצע את אותו המהלך על ריינס.
האוסוס ניסו להתערב, אך הם נבלמו על ידי ריי ודומיניק מיסטריו.
סת' רולינס, שהביע את תסכולו על הפסדו בקרב הכסף בבנק ועל העובדה שאדג' קיבל קרב אליפות לפניו, הגיע וביצע על אדג' את מהלך הסופרקיק.
בזמן שריינס היה בדרכו לבצע את מהלך הספיר, אדג' ביצע את הספיר על ריינס, אך ניסיון ההצמדה שבא לאחר מכן לא בא לטובתו, כששופט אחר עשה את דרכו לזירה וביצע את הספירה.
רולינס חזר לזירה, אך אדג' בעט בו והדף אותו מדופן הזירה.
הסחת דעת מהירה זו סייעה לריינס לבצע על אדג' את מהלך הספיר, שהספיק לו כדי לנצח בקרב ולשמור על התואר.
לאחר מכן, ריינס ורולינס בהו זה בזה, אך אדג' תקף את רולינס והשניים החלו לנהל ביניהם תיגרה שהתפשטה אל תוך הקהל.
ריינס תפס מיקרופון ואמר שכעת כולם חייבים להכיר בו.
שניות ספורות לאחר אמירה זו, מוזיקת הכניסה של ג'ון סינה התנגנה והוא ערך הופעה מפתיעה, כאשר הוא הגיע לזירה, ניהל קרב מבטים עם ריינס עד שהשתמש בתנועת המחווה "You Can't See Me" הידועה שלו.
מס' תוצאות התניות זמן P1 האוסוס (ג'יי אוסו וג'ימי אוסו) ניצחו את ריי מיסטריו ודומיניק מיסטריו (א) קרב זוגות על אליפות הזוגות של סמאקדאון 11:25 2 ניקי A.S.H.
כספומט ביטקוין הוא מסוף ממוחשב לקבלת שירותי קנייה ומכירה של ביטקוין ומטבעות מבוזרים.
ההחלפה נעשית תמורת כסף פיאט, על ידי מתן כסף מזומן או העברת כרטיס חיוב.
כספומטים אחדים הם חד-כיווניים ומאפשרים קנייה בלבד, אולם עם התפתחות ענף הבלוקצ'יין והנגשת התחום לציבור החלו להופיע ספקי שירות המציעים גם שירותי מכירה, בנוסף לכיבוד נכסים דיגיטליים נוספים מלבד ביטקוין, כגון אתריום או ריפל.
השימוש בכספומט כרוך בדרך כלל בתשלום עמלות נוספות מעבר לאלו הנגבות ממילא בגין כל תנועה כספית הנעשית בבלוקצ'יין, אשר נעות בין 4 ל-25 אחוזים.
חברות מסוימות מחייבות הרשמה מוקדמת בכספומט עצמו או מול נציג שירות, ובהתאם לתחום השיפוט בו הן פועלות, לעיתים דורשות גם ביצוע תהליך זיהוי מסוג "הכר את לקוחך".
הכספומטים מחוברים לאינטרנט ומקשרים בין הארנק הקריפטוגרפי של הלקוח לבין זה של ספק השירות, או לפלטפורמת מסחר אשר עשויה להנגיש טווח רחב יותר של נכסים דיגיטליים.
תנועות הכספים נעשית על ידי סריקת קודי QR, ולעיתים נדרש הלקוח להמתין בין מספר דקות לחצי שעה עד לאישורה הסופי של העסקה על גבי הבלוקצ'יין.
בעשור השני של המאה ה-21 חלה עלייה ניכרת בתפוצתם של הכספומטים, ונכון לדצמבר 2021 ישנם יותר מ-31 אלף מכונות מסוג זה ברחבי העולם, כאשר רובן המוחלט נמצא בארצות הברית.
כספומט הביטקוין הראשון בעולם החל לפעול ב-29 באוקטובר 2013 בבית הקפה "גלים" בוונקובר, קנדה, והיה בבעלות חברה לשירותי בלוקצ'יין בשם רובוקוין המבוססת בנבדה, ארצות הברית, שהתפרקה ב-2015.
כעבור מספר ימים נחנך כספומט חדש בברטיסלאבה, סלובקיה, השייך לאדם פרטי בשם מריאן ז'אנכוסקה, הטוען לתואר בעל כספומט הביטקוין הראשון אשר פעל על אדמת אירופה, על אף מספר טענות נגדיות מצד מתחריו בפינלנד ובשוודיה.
הכספומט הראשון בארצות הברית הושק ב-18 בפברואר 2014 בבר סיגרים באלבקרקי, ניו מקסיקו, אולם הוסר לאחר חודש.
במאי 2014 נפתח לשימוש הכספומט המורשה הראשון בבעלות חברת קוינמי בגריל "ספיטפייר" שבסיאטל.
בשל טבעו האנונימי והחשאי של ענף הבלוקצ'יין נדרשים לעיתים מפעילי הכספומטים ליישם הגבלות שונות על הפקדות ומשיכות, בהתאם לחוקים המקומיים העוסקים במאבק בטרור ומניעת הלבנת הון.
הגבלות אלו כוללות בדרך כלל חובת הרשמה וזיהוי הלקוח, ובמדינות מסוימות אף מחייבות את ספק השירות באחזקת רישיון כלשהו למתן שירותים פיננסיים.
מעמדו של ענף הבלוקצ'יין טרם הוסדר בישראל באופן סופי וברור, אולם נכון לדצמבר 2021 התחילו מספר תהליכי קידום חקיקות, והוטלה חובה על מפעילי כספומטים וחלפני כספים המתעסקים במטבעות מבוזרים להשתמש במספר אמצעי זהירות כגון חובת הכרת הלקוח, ביצוע תהליך זיהוי ואימות, וכיוצא בזאת.
ישנן מספר חברות המפעילות כספומטים בערים באר שבע, נתניה, תל אביב וירושלים.
קנדה הייתה המדינה הראשונה בעולם אשר אישרה אסדרה בתחום הבלוקצ'יין והמטבעות המבוזרים.
בפברואר 2014 הודיע שר האוצר של המדינה על תוכניות עתידיות להכרת רגולציות הנוגעות למניעת הלבנת הון ומאבק בטרור, ויישומן בשירותי בלוקצ'יין עסקיים.
ביוני אותה שנה אישר המושל הכללי תיקון להצעת חוק מספר C-31 אשר תגדיר עסקים שעיקר עבודתם הוא במטבעות מבוזרים כעסקים לשירותי כספים.
משרד האוצר החל להכין תוכנית ליישום הרגולציות ביוני 2018 והוציא אותה לפועל במהלך השנתיים הבאות.
רשות המיסים הקנדית פתחה בחקירה נגד מפעילי הכספומטים ב-2018 בכדי לבדוק האם לקוחותיהם פועלים בציות לחוקי המס.
ביוני 2019 שקלו הרשויות בוונקובר לאסור על הפעלת הכספומטים בגין התעוררות חששות לגבי הלבנת כספים.
כספיון הוא סרט ילדים ישראלי של חברת פיצ'י פוי משנת 2004, שהופץ על ידי קלסיקלטת בקלטות וידאו ו-DVD.
הסרט מבוסס על סדרת ספרים באותו שם מאת פאול קור, הכוללת את הספרים "כספיון הדג הקטן", "כספיון בסכנה" ו"המסע הגדול של כספיון".
זהו הסרט הישראלי הראשון ששילב אנימציה תלת־ממדית.
הלווייתן סיפר לו כי חרף גודלו, הוא בסך הכול לווייתן תינוק שאיבד את הוריו ומכאן הסיבה לבכיו.
הודות לאחיו ובני-דודיו הרבים, הנראים כמוהו בדיוק, הלווייתן שב אל אביו ואמו.
לאחר מכן הלוויתן אף מציל את כספיון מכריש רעב, ושקנאי שפגש לוקח את כספיון למסע ביבשה כאשר האחרון נמצא בפיו של השקנאי הממולא במים.
עם חזרתו של כספיון חבריו מריעים לו, והוא מסכם את הרפתקאותיו במשפט "רטוב או יבש, העולם פשוט נהדר".
הדיבוב הופק והוקלט באולפני אלרום בבימויו של שרון כהן.
הדר שחף - כספיון, אמא לוויתן
יגאל מזרחי - לוויתן, תמנון
שרון כהן - שקנאי, כריש
בסרט מופיעים 4 שירים שהולחנו על ידי עדי כהן ונכתבו על ידי נועם משולם, כשלקראת כל פרק נשמע שיר חדש, המתבסס על כל ספר.
הלחנת המוזיקה והשירים בסרט זיכתה את כהן בפרס אקו"ם.
כהן טען כי לחניו לשירי הסרט שאבו השראה מסרטי "פו הדב" של דיסני.
כסף בבנק (2022) מידע ארגון WWE מותג (ים) Rawסמאקדאון תאריך 2 ביולי 2022 עיר פרדייז, נבדה אולם MGM גרנד גרדן ארנה מספר צופים 12,076 סדרת אירועי שלם וצפה של ה-WWEגיהנום בכלובכסף בבנק(2022)סאמרסלאם סדרת אירועי כסף בבנק2021כסף בבנק(2022)2023
כסף בבנק (2022) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network באופן בינלאומי ובשירות הזרמת המדיה Peacock ברחבי ארצות הברית.
האירוע כלל את שני המותגים (Raw וסמאקדאון) ונערך ב-2 ביולי 2022, באולם ה-MGM גרנד גרדן ארנה שבפרדייז, נבדה.
האירוע היה האירוע ה-13 בסדרת אירועי כסף בבנק.
אירוע זה היה אמור להיערך במקור באצטדיון אליג'אנט, שבעיר.
האירוע של שנת 2022 היה אירוע הכסף בבנק הראשון שהתקיים ביום שבת, ואף קיבל חשיבות כאחד מחמשת אירועי השלם וצפה הגדולים של הארגון המכונים "ארבעת הגדולים" לצד רויאל ראמבל, רסלמניה, סאמרסלאם וסדרת ההישרדות.
בקרב המרכזי, מי שלא הוכרז ככניסה לקרב הכסף בבנק של הגברים, תיאורי, שהפסיד את אליפות ארצות הברית לבובי לאשלי מוקדם יותר באירוע, ניצח בקרב הכסף בבנק, בעוד שליב מורגן ניצחה בקרב הכסף בבנק של הנשים אשר פתח את האירוע.
עוד ברשימת הקרבות, רונדה ראוזי ניצחה את נטליה ושמרה על אליפות הנשים של סמאקדאון, כשלאחר מכן, מורגן פדתה את מזוודת כסף בבנק שלה, ניצחה את ראוזי וזכתה באליפות זו, והאוסוס (ג'יי אוסו וג'ימי אוסו) ניצחו את הסטריט פרופיטס (אנג'לו דוקינס ומונטז פורד) ושמרו על אליפות הזוגות המאוחדת של ה-WWE.
האירוע יכלול קרבות שנבעו מעלילות מתוסרטות גם מ-Raw וגם מסמאקדאון.
כסף של אחרים – מיתוסים בנושאי כלכלה וסביבה שכולנו משלמים עליהם ביוקר הוא ספר עיון כלכלי מאת הלל גרשוני שיצא לאור בהוצאת סלע מאיר בשנת 2022. הספר מבוסס על תורתם של כלכלנים התומכים בשוק חופשי ומחיל את גישתם על סוגיות ישראליות.
שם הספר הוא מחווה לדבריה של ראש ממשלה בריטניה לשעבר מרגרט תאצ'ר, שאמרה: "הבעיה עם סוציאליזם היא שבסופו של דבר נגמר לך הכסף של אחרים", דברים המצוטטים כמוטו של הספר.
במבוא של הספר מוזכרת סיבה נוספת לשמו, דבריו של חתן פרס נובל לכלכלה מילטון פרידמן שחילק את הדרכים להוציא כסף לארבעה חלקים, כשהצורה הגרועה ביותר היא להוציא כסף של אחרים על אחרים, כשזה האופן שבו פועלת הממשלה.
במבוא, הספר מזכיר את אפקט הקוברה כהמחשה לנזק שעלולה לגרום התערבות ממשלתית עם כוונות טובות, וכן את דברי מילטון פרידמן שנזכרו לעיל.
גוף הספר מחולק לארבעה שערים.
בשער הראשון, "עקרונות יסוד", עומד גרשוני על הסיבות לכך שהשוק החופשי עובד היטב, ומותח ביקורת על ביקורות על השוק החופשי, ביניהן של מבקרים המזכירים כשלי שוק, וטענות מתחום הכלכלה התנהגותית בגורסות שהאדם אינו רציונלי.
טענתו של גרשוני היא שאכן יש כשלי שוק והאדם מועד לטעויות, אך אין בכך כדי להצדיק אוטומטית התערבות ממשלתית, משום שגם היא מועדת לכשלים ולטעויות כאלה, בקנה מידה נרחב יותר ועם מנגנוני תיקון מוגבלים.
גרשוני דן גם במה שהוא מכנה "דוקטרינת כלוב הזהב", כלומר צידוק למעורבות בחיי האזרח בטענה שהממשלה מעורבת בחיי האזרח ממילא.
דוגמה לכך הוא מס משקאות ממותקים, שאחד הצידוקים לו הוא העובדה שמשלם המיסים מממן את מערכת הבריאות.
גרשוני טוען שהצידוק הזה פסול מכיוון שלפרטים בציבור לא ניתנת הברירה אם לקבל את מימון מערכת הבריאות או לא, וממילא זו כפייה שמוצדקת על ידי כפייה אחרת.
בשער השני, "כלכלה בפרטצ'יה", סוקר גרשוני מגוון סוגיות מן הכלכלה הישראלית לאור עקרונות היסוד מן השער הקודם, ומעלה טיעונים שאינם תמיד שגרתיים בשיח הישראלי: ביקורת על מכון התקנים הישראלי, טענה שהחקלאות אינה ערך ואין לסבסד אותה, אמירה שהעדפת תוצרת הארץ מזיקה לכלכלה הישראלית, טענות נגד שכר המינימום והשידור הציבורי, ועוד.
בשער השלישי, "עולה לנו בבריאות", גרשוני שוטח את טענותיו שיש להחיל את היגיון השוק החופשי גם על כלכלת הבריאות, וטוען שמערכת הבריאות בארצות הברית אינה דוגמה טובה לשוק חופשי משום שהיא סובלת ממעורבות ממשלתית עמוקה וכבדה.
כמו כן קורא גרשוני לאפשר סחר באיברים באופן חוקי, מתוך אותו היגיון של שוק חופשי, תוך בחינה של טיעוני הנגד וביקורת שלהם.
בשער הרביעי והאחרון עוסק גרשוני בסוגיות סביבתיות, שעליהן הוא מחיל את טיעונו הבסיסי שהתערבות ב"כסף של אחרים" יוצרת בדרך כלל יותר נזק מתועלת.
כך הוא יוצא נגד חוק השקיות ונגד סבסוד המיחזור, וכן טוען שהשימוש במונח משבר האקלים והמדיניות המקושרת אליו מזיקים גם הם בלי תועלת ברורה לאנושות או לסביבה.
עיתונאי "הארץ", איתי מאירסון, שיבח את הספר כ"שיר הלל לליברטריאניזם", אולם ביקר בחריפות את השער הרביעי: "אם בשאר הפרקים הסוגיות החברתיות והכלכליות נועדו לשרת את טיעוני השוק החופשי, הרי שכעת היוצרות מתהפכים והשוק עצמו הופך לעבד [...].
עולה שמִחזור גורם יותר נזק מאשר תועלת, שפליטות פחמן הן לא בעיה, ששטחים להטמנת פסולת לא ייגמרו לעולם, ושבהתחממות גלובלית יש גם יתרונות [...].
המשותף לכל המסקנות האלה הוא שהן לא נובעות בהכרח מדיון בשוק, ולכן אין בהן שום תרומה לסיבה שלשמה התכנסנו — הן לכל היותר הוצאת קיטור על ארגונים ירוקים".
כסף טיפש הוא סרט דרמה אמריקאי משנת 2023, המבוסס על סיפור אמיתי.
את הסרט ביים קרייג גילספי לפי תסריט שנכתב בידי לורן שוקר בלום ורבקה אנג'לו.
הוא מבוסס על הספר "The Antisocial Network" מאת בן מזריץ', שיצא לאור ב-2021, ומתאר את השורט סקוויז של מניות גיימסטופ בינואר 2021. בסרט מככבים פול דנו, פיט דייווידסון, וינסנט ד'אונופריו, אמריקה פררה, ניק אופרמן, אנתוני ראמוס, סבסטיאן סטן, שיילין וודלי וסת' רוגן.
הסרט הוקרן לראשונה בפסטיבל הסרטים הבין-לאומי בטורונטו ב-8 בספטמבר 2023. הוא עלה לאקרנים שלושה שבועות אחר כך כשהוא מופץ בארצות הברית על ידי הפצת "סרטי סוני".
קית' גיל הוא אדם מרושש שעובד כאנליסט פיננסי מברוקטון, מסצ'וסטס.
בזמנו החופשי הוא מפרסם ניתוחים של מגמות בבורסה בפורום האינטרנטי "r/WallStreetBets" וכן בסטרימינג בשידור חי ביוטיוב, תחת שם הבמה "Roaring Kitty".
קית' נאבק לפרנס את משפחתו, ועבודתו ביוטיוב זוכה ללעג ללא הרף על ידי אחיו, קווין.
ביוני 2020, בשיאה של מגפת הקורונה, קית' מבחין שהמניה הקמעונית של רשת החנויות "גיימסטופ" צונחת, וקית' משקיע את כל החסכונות שלו בקניית המניות שלה, כולל עדכונים בשידור חי בקביעות עם הצופים שלו.
למרות זאת, קווין מספר לעמיתים שטענו שזה בזבוז זמן.
עד ינואר 2021, הפעילות ב-"r/WallStreetBets" חושפת שכמה חברות השקעות בקרנות גידור, הכולל את החברה "Melvin Capital Management" ומייסדה, גייב פלוטקין.
מכירות בחסר של מניות ברשת בהנחה שהוא ייסגר ויגרום לעלייה המונית במחיר המניה הכולל של "גיימסטופ" כאשר רוכשי המניות מקוונים, כולל הצופה ג'ניפר, עובדת הקמעונאות של "גיימסטופ" ומרקוס.
וזוג הסטודנטיות רירי והרמוני, מתחילות לקנות הרבה מניות, מה שגורם לפלוטקין ומנכ"לי השקעות אחרים להפסיד מאות מיליונים בזמן קצר, ולקית' מתבשר שהוא התקבל כגורו פיננסי.
לאחר מכן, "r/WallStreetBets" מושבת באופן זמני בגלל "תוכן רעיל", מה שגורם לתדהמה המונית במכירת המניות של "גיימסטופ" בניסיון לנצח את ירידת המחיר.
כאשר אתר רכישת המניות ללא מטרת רווח, והחברה "רובין הוד" איננה מסוגלת לשלם כראוי את הכסף עבור המכירות, והיושב ראש המשותף ולאד טנב, בהוראת הבעלים של Citadel LLC, Ken Griffin, עוצר את כל הרכישות של מניות "גיימסטופ" בניסיון להוריד את המחיר.
לאחר מכן, התגובה השלילית שמביאה לחקירה של ועדת בית ארצות הברית לשירותים פיננסיים, כאשר טנב, גריפין, פלוטקין וקית' זומנו, ושלושת הראשונים על תפקידם ב"פיאסקו", ובחשד להשתמש במצב כדי להערים על הציבור להתעשר.
בעוד שהמשקיעים נאבקים להגן על מעשיהם, קית' מכחיש זאת בתוקף וטוען שהואשם על לא עוול בכפו, והצהיר שהוא עושה רק מה שכל אחד עם מודעות חולפת לבנקאות השקעות היה עושה.
פול דנו - קית' גיל
פיט דייווידסון - קווין גיל, אחיו של קית'.
וינסנט ד'אונופריו - סטיבן א.
אמריקה פררה - ג'ניפר קמפבל, צופה בערוץ היוטיוב של קית'.
ניק אופרמן - קנת' ס.
אנתוני ראמוס - מרקוס, פקיד בחנות "גיימסטופ".
סבסטיאן סטן - ולדימיר "ולאד" טנב, מנכ"ל החברה "רובין הוד".
שיילין וודלי - קרוליין גיל, אשתו של קית'.
סת' רוגן - גייב פלוטקין, איש עסקים ומייסד חברה לניהול השקעות.
דיין דיהן - בראד, הבוס של מרקוס.
מיהאלה הרולד - רירי, סטודנטית ומשקיעה.
טליה ריידר - הרמוני, סטודנטית ומשקיעה.
רושי קוטה - באיג'ו בהאט, יזם.
קלנסי בראון - סטיבן גיל, אביו של קית' וקווין.
קייט ברטון - איליין גיל, אמו של קית' וקווין.
לארי אוונס - כריס, שותפתה לעבודה של ג'ניפר.
אוליביה ת'ירלבי - יערה פלוטקין, אשתו של גייב.
דניז אקדניז - בריגסי, הקולגה הפיננסית של קית'.
דייוויד פייבר - עצמו, עיתונאי פיננסי של רשת הטלוויזיה "CNBC".
במאי 2021, לורן שוקר בלום ורבקה אנג'לו הוכרזו לכתוב את התסריט, עם קמרון וטיילר וינקלבוס (שהיו נבדקים ב-"The Accidental Billionares" ו-"The Social "Network) מפיקות.
באפריל 2022, קרייג גילספי אושר להיות במאי הסרט, מתוך כוונה להתחיל את הצילומים מאוחר יותר באותה שנה בסביבות הקיץ או הסתיו.
וההפקה הייתה אמורה להתחיל באוקטובר, כאשר דה לוקה ו-MGM פרשו, בעוד Black Bear Pictures.
באוקטובר 2022, "סרטי סוני" קנתה את זכויות ההפצה המקומיות והנבחרות של הסרט תמורת 20 מיליון דולר.
צילומי הסרט התרחשו בניו ג'רזי מאוקטובר עד נובמבר 2022.
תחילה הסרט היה אמור להיות מופץ על ידי "מטרו גולדווין מאייר".
תחילה הסרט היה אמור לעלות לאקרנים ב-20 באוקטובר 2023, אך הוקדם ל-22 בספטמבר 2023. מאוחר יותר, הסרט עלה לאקרנים ב-15 בספטמבר 2023 להקרנות מוגבלות, ולאחר מכן עלה לאקרנים רשמית ב-29 בספטמבר 2023. בישראל, הסרט עתיד לעלות לאקרנים ב-18 באפריל 2024.
בסוף השבוע הראשון לעלייתו לאקרנים הסרט הרוויח 229,947 דולר משמונה בתי קולנוע.
הסרט התרחב והיה ניתן לצפייה ב-616 בתי קולנוע בסוף השבוע השני, והרוויח 2.4 מיליון דולר.
בסוף השבוע השלישי הסרט הרוויח 3.3 מיליון דולר מ-2,837 בתי קולנוע.
באתר הביקורות "Rotten Tomatoes" הסרט זכה לציון של 85% על בסיס 189 ביקורות חיוביות, עם דירוג ממוצע של 6.9/10. הקונצנזוס כתב כי .
באתר הביקורות המשוקללות "Metacritic", הסרט זכה לציון של 66/100 על בסיס 52 ביקורות, דבר המצביע על "ביקורות חיוביות לרוב".
כספים קואליציוניים הם כספים בתקציב המדינה שהקצאתם נעשית באמצעות "תקנות תקציביות" המאושרות על-ידי הממשלה, ולא בחקיקה בכנסת.
הכספים הקואליציוניים אינם נכללים בבסיס התקציב, ולכן אינם עוברים אוטומטית לתקציב השנה הבאה - הם תקפים רק לתקופה שנקבעה בהסכם להקצבתם.
בדרך כלל הכספים מוקצים בעקבות הסכמים להקמת קואליציה, ומכאן שמם.
לא כל דרישה לתוספת תקציב, שמועלית במהלך המשא ומתן על תקציב המדינה, נהיית תוספת לכספים קואליציוניים.
דרישה לתוספת תקציב המנומקת עקב צורך ענייני, למשל הגדלת תקציב המשטרה עקב גידול בפשיעה או החמרת המצב הביטחוני, לא תיחשב לכספים קואליציוניים.
גם הסכם להקצאת כספים קואליציוניים חייב להיות גלוי, בהתאם להוראת .
באופן יישום הסכם לכספים קואליציוניים עוסקת הנחיה 1.1801 של היועץ המשפטי לממשלה, שניתנה לראשונה במרץ 2015, ועודכנה במרץ 2018. ביו השאר קובעת ההנחיה:
תקציבים ליישום הסכמים פוליטיים תקציביים ישולבו בתקציב המשרד הרלוונטי לפעילות לה יועדו, תחת הפעילות הרלוונטית באותו משרד.
הקצאת הכספים מתוך התקציב תיעשה על פי כל דין והכללים המחייבים במשרד ובהתאם לכללי המשפט המנהלי.
למפלגות ולגורמים פוליטיים אחרים לא תהיה נחלה תקציבית נפרדת בתוך תקציב המדינה.
בשנים 2017–2018 היה גובה הכספים הקואליציוניים 680 מיליון ש"ח לשנה.
בשנת 2019 היה גובה הכספים הקואליציוניים 3.1 מיליארד ש"ח.
בשנת 2020 היה גובה הכספים הקואליציוניים 942 מיליון ש"ח.
בשנים 2021–2022 היה גובה הכספים הקואליציוניים 700 מיליון ש"ח לשנה.
בהחלטת ממשלה מפברואר 2023 נקבע שבשנת 2023 יהיה גובה הכספים הקואליציוניים 5.3 מיליארד ש"ח, ובשנת 2024 – 7.2 מיליארד ש"ח.
בהחלטת ממשלה מינואר 2024 (בעקבות מלחמת חרבות ברזל) עודכן גובה הכספים הקואליציוניים לשנת 2024 והופחת ל-5.7 מיליארד ש"ח.
בהחלטה מדצמבר 2024, הוגדל הסכום לכ-6.1 מיליארד ש"ח.
בהחלטת ממשלה מאוקטובר 2024 נקבע שבשנת 2025 יהיה גובה הכספים הקואליציוניים 4.8 מיליארד ש"ח.
בארבע השנים האחרונות ניתן לראות מגמה חדה של עלייה בכספים הקואליציוניים.
זו הוסברה על ידי הממשלה בתור מימוש הבטחות לבוחר וכמאבק על סדרי עדיפויות מול הפקידות.
כאשר מנגד קיימת ביקורת חריפה מצד בנק ישראל, אגף התקציבים באוצר ומוסד הייעוץ המשפטי.
"כסף או דמעות" הוא שיר של הזמר הישראלי עומר אדם, מתוך המיני-אלבום "חמישה לילות".
השיר יצא לאור ב-21 במרץ 2024, כרצועה השלישית מתוך האלבום.
הוא נכתב והולחן על ידי אביב פרץ ודרור מזרחי, והופק על ידי אלירן אליהו ועמרי דהאן.
בסרטון ניתן לזהות את הכתובות על העטיפות, המציינות את שמות השירים החדשים של אדם, ובהם "כסף או דמעות", שהוא הרצועה השלישית במיני-אלבום.
לאחר צאתו של המיני-אלבום חמישה לילות, לצד שאר שירי האלבום, זכה השיר להצלחה בסטרימינג, ובעקבות זאת נכנס למקום ה-12 במצעד היטליסט של מאקו.
שבוע לאחר מכן, הגיע השיר למקום השישי, כאשר "רק שלך" במקום הראשון, "לילות וקללות" במקום השלישי, "מבת ים ועד הנצח" במקום השביעי ו"אקדח" במקום השמיני.
כספיאנים, הם אנשי כספיאן שהיו עם איראני מימי קדם ששכן לאורך החופים הדרום-מערביים של הים הכספי, באזור הידוע ככספיאנא.
Caspian היא הגרסה האנגלית של השם האתני היווני (Κάσπιοι) Kaspioi, שהוזכר פעמיים על ידי הרודוטוס, ההיסטוריון היווני מהמאה החמישית לפני הספירה כחלק מהאחשדרפנים, אנשי הפרובינציות שהיו מושלים באימפריה הפרסית האחמנית של דריווש הראשון מלך פרס בן הממלכה האחמנית.
סטראבון הגאוגרף היווני מהמאה הראשונה לפני הספירה, התייחס אליהם גם הוא בעבודותיו, ותיאר אותם כחלק מאוכלוסיות שחיו מדרום-מערב לים הכספי, אזור המכונה Caspiane.
השימוש בשם זה נעשה במקורות עתיקים רבים, אך השם אינו מופיע באיראנית עתיקה.
דבר המרמז שמוצאם של ה"כספיאניים" היה כנראה קדם-איראני.
כמו כן, במסמכים ארמיים שנמצאו במצרים מופיעים שמות כספיאניים שמקורם איראני, דבר המצביע על הקשר התרבותי או האתני שלהם לאיראן הקדומה.
הכספיאנים נחשבים בדרך כלל כעם פרוטו-הודו-אירופי.
הם זוהו על ידי ההיסטוריון ארנסט הרצפלד עם העם העתיק הכשים, ששפתם שאינה מקושרת ומזוהה עם שום קבוצת שפות ידועה אחרת ושמקורותיה ומוצאם של עם הכשים היו נושא לוויכוח זמן רב.
עם זאת, ראיות אונומטיות ושמיות בנקודה זו נמצאו בפפירוסים ארמיים ממצרים שפורסמו על ידי החוקר פ.
Grelot, ובהם מוזכרים שמות כספיאנים המזוהים כ"כספי" (kaspi) שהנם, לפחות בחלקם, ממקור אטימולוגי איראני.
לפיכך, הכספיאנים המוזכרים בפפירוס המצרי נחשבים בדרך כלל כעם איראני או כאלה שהיו תחת השפעה תרבותית איראנית בתחומי איראן הגדולה.
על פי פפירוס יב, מהמאה ה-5 לפני הספירה, בתקופת השלטון הפרסי במצרים, הוצב גדוד (בארמית: דגל, degel) של כספיאנים באי הנמצא בתוך נהר הנילוס, בשם יֵב או אלפנטין ביוונית.
כפי שניתן לראות בפפירוסים של מכתבי יב, חיילי הגדוד נקראו בארמית כספי (kspy).
הם שירתו באותו גדוד לצד חווארזמים, בקטריאנים ועמים איראנים אחרים.
הם לא היו חיל המצב היחיד על האי אלפנטין.
היה שם גם גדוד של חיילים יהודים מיהדות מצרים.
הכספיאנים או הכספים נקראים Caspiani או Caspi במאמר- De situ orbis של פומפוניוס מלה.
בתולדות הטבע של פליניוס, הם נקראו Caspiadae.
המשורר הרומי גאיוס ולריוס פלאקוס בחיבורו "ארגונאוטיקה" (Argonautica) מתאר, שהכספים היו בני ברית של מלך פרס, מקולכיס.
הם מוזכרים כחלק מהעמים הסקיתים.
היו שכתבו, שיש להם כלבי קרב שהם לוקחים אתם לקברם.
מנהג זה משקף למעשה את המנהג הזורואסטרי של קבורת שמיים, שבו הנפטרים נשארים להטרף על ידי כלבים.
הכספיאנים הוזכרו ב־Historia de via Hierosolymitana מימי הביניים כאחת הקבוצות שהתנגדו למסע הצלב הראשון (1096–1099).
המשורר האלמוני, שהסתמך על פלקוס, ביקש לחבר את שושלת הסלג'וקים, אויביהם האמיתיים של הצלבנים, עם סקיתים הקדומים.
כסף מתוק היא סדרת טלוויזיה אמריקאית-קנדית מסוגת דרמת פשע קומית.
הסדרה נוצרה בהשראת הגנבה הגדולה של סירופ המייפל הקנדי, אירוע אמיתי מהשנים 2011 ו-2012 שהתרחש בפרובינציית קוויבק שבקנדה, במסגרתו נגנבו כ-3,000 טונות של סירופ מייפל מתוך החביות בהן אוחסן.
העונה הראשונה עלתה לשידור במלואה ב-6 בדצמבר 2024 באמזון פריים וידאו.
למרות ביקורות חיוביות בוטלה הסדרה לאחר עונה בודדת, רק שלושה חודשים לאחר השקתה.
קבוצה של אנשים בקנדה זוממת לגנוב כמות גדולה של סירופ מייפל בשווי מיליוני דולרים ממחסן של ארגון שמאגד מפיקי סירופ.
מרגו מרטינדייל בתור רות' לנדרי, חקלאית סירופ מייפל.
בתור מייק בירן, חבר בארגון פשע.
בתור רמי בושארד, שומר מחסן.
גיטה מילר בתור טדי גרין, אשת חוק.
בתור לאונרד גוטייה האב, ראש ארגון מפיקי הסירופ.
בתור לאו גוטייה הבן, בנו של לאונרד.
בתור ולרי נאדו, אשת חוק.
ג'יימי לי קרטיס בתור בו שיי, חברה בארגון פשיעה.
הסדרה נוצרה על ידי בריאן דונובן ואד הרו והופקה בפרובינציית קוויבק שבקנדה על ידי , Megamix, Comet Pictures, ו-.
בפברואר 2023 הוכרז שהשחקנים מרגו מרטינדייל וכריס דיאמנטופולוס לוהקו לתפקידים הראשיים.
כסף בבנק (2025) מידע ארגון WWE מותג (ים) Rawסמאקדאון תאריך 7 ביוני 2025 עיר אינגלווד, קליפורניה אולם אינטואיט דום מספר צופים 17,069סיסמה פרסומית The Last Time is Now סדרת אירועי שלם וצפה של ה-WWEWorlds Collideכסף בבנק(2025)לילה של אלופים סדרת אירועי כסף בבנק2024כסף בבנק(2025)2026
כסף בבנק (2025) היה אחד מאירועי השלם וצפה של ארגון ההיאבקות האמריקאי, ה-WWE, ששודר בנטפליקס באופן בינלאומי ובשירות הזרמת המדיה Peacock ברחבי ארצות הברית.
האירוע כלל את שני המותגים (Raw וסמאקדאון) ונערך ב-7 ביוני 2025, באולם אינטואיט דום שבאינגלווד, קליפורניה.
האירוע היה האירוע ה-16 בסדרת אירועי כסף בבנק והראשון אשר כלל קרב עם מתאבק מארגון הבת של ה-WWE, הלא הוא Lucha Libre AAA Worldwide (AAA).
בקרב המרכזי, קודי רודס וג'יי אוסו ניצחו את ג'ון סינה ולוגאן פול.
בנוסף, סת' רולינס ונעמי ניצחו בקרבות הכסף בבנק של הגברים והנשים, בהתאמה.
עוד ברשימת הקרבות, בקי לינץ' ניצחה את ליירה ואלקיריה וזכתה באליפות הנשים הבין-יבשתית של ה-WWE.
רגע בולט באירוע היה החזרה המפתיעה של R-טרות', כששבוע קודם לכן, פורסם שהחוזה שלו עומד לפוג תוקף ואינו יחודש; לבסוף, לאחר לחץ מן הקהל במהלך אירועי הארגון, החוזה שלו חודש לפני קיום האירוע.
כסף בבנק הוא אירוע היאבקות מקצועית שנתי שמופק על ידי ה-WWE מאז שנת 2010, ונערך בדרך כלל בין מאי ליולי.
יחד עם רסלמניה, רויאל ראמבל, סאמרסלאם וסדרת ההישרדות, הוא נחשב לאחד מחמשת האירועים הגדולים ביותר של הארגון; אירועים המכונים "החמישייה הגדולה".
הרעיון של האירוע מבוסס על קרב הסולם של כסף בבנק, שבו מספר מוגדר של מתאבקים משתמשים בסולמות כדי להגיע למזוודה שתלויה מעל הזירה.
מזוודה זו מכילה חוזה שמקנה למנצחים (בקרבות הגברים והנשים) קרב על אליפות לבחירתם, בכל זמן שיבחרו, במהלך השנה שלאחר מכן.
ב-16 במאי בפרק של התוכנית סמאקדאון, החלו להתקיים קרבות העפלה לקרב הכסף בבנק של הגברים.
סולו סיקואה ניצח את ג'ימי אוסו וריי פיניקס בקרב משולש וכתוצאה מכך העפיל לקרב זה.
LA נייט הרוויח את מקומו שבוע לאחר מכן לאחר שניצח את אליסטר בלאק ושינסקה נקאמורה.
ב-26 במאי בפרק של התוכנית Raw, פנטה העפיל גם הוא לקרב לאחר שגבר על צ'אד גייבל ודרגון לי, כשאחריו, סת' רולינס תפס את המקום השני בקרב עבור המותג Raw לאחר שרשם ניצחון על פין באלור וסמי זיין.
אנדרדה אייש את המקום האחרון של המותג סמאקדאון, כשניצח את כרמלו הייס ואלוף ארצות הברית, ג'ייקוב פאטו בפרק של התוכנית סמאקדאון באותו השבוע.
המעפיל האחרון מהמותג Raw היה אל גרנדה אמריקנו לאחר שניצח את AJ סטיילס ו-CM פאנק ב-2 ביוני בפרק של התוכנית Raw.
ב-16 במאי בפרק של התוכנית סמאקדאון, החלו להתקיים קרבות העפלה לקרב הכסף בבנק של הנשים.
אלכסה בליס ניצחה את צ'לסי גרין ומיצ'ין בקרב משולש והעפילה ראשונה לקרב.
שני קרבות העפלה נוספים התקיימו ב-19 במאי בפרק של התוכנית Raw, שבהם רוקסן פרז ניצחה את בקי לינץ' ונטליה, וריאה ריפלי ניצחה את קיירי סיין וזואי סטארק, וכתוצאה מכך פרז וריפלי עשו גם הן את דרכן לקרב הכסף בבנק.
ג'וליה הרוויחה את מקומה בפרק העוקב של התוכנית סמאקדאון לאחר שניצחה את שארלוט פלייר וזלינה וגה.
נעמי העפילה לקרב הכסף בבנק ב-30 במאי בפרק של התוכנית סמאקדאון לאחר שניצחה את ג'ייד קרגיל וניה ג'קס, בעוד שסטפני ואקר השיגה את המקום האחרון של המותג Raw לאחר שניצחה את אייבי נייל וליב מורגן ב-2 ביוני בפרק של התוכנית Raw.
בלילה השני של רסלמניה 41, ליירה ואלקיריה חברה לבקי לינץ' שחזרה מהיעדרות, כשהשתיים זכו באליפות זוגות הנשים של ה-WWE לאחר שניצחו את ליב מורגן וראקל רודריגז.
עם זאת, הן הפסידו את חגורות האליפות בקרב החוזר בלילה שלאחר מכן בפרק של התוכנית Raw, מה שהוביל לכך שלינץ' בגדה בוואלקיריה.
באירוע באקלאש, השתיים התמודדו זו מול זו על אליפות הנשים הבין-יבשתית של ה-WWE.
בקרב זה, ואלקיריה שמרה על התואר, אך לינץ' תקפה אותה לאחר הקרב.
ב-19 במאי בפרק של התוכנית Raw, ואלקיריה התערבה בקרב העפלה של לינץ' לקרב הכסף בבנק, ואף גרמה לה לאבד את מקומה בקרב המסורתי.
קרב חוזר על האליפות הבין-יבשתית של ואלקיריה נקבע לאירוע כסף בבנק ב-26 במאי.
בפרק של התוכנית Raw באותו הערב, לינץ' הציבה תנאי "הזדמנות אחרונה", שלפיו אם תפסיד, היא לא תוכל לאתגר יותר על תואר זה כל עוד ואלקיריה מחזיקה בו; אם תנצח, ואלקיריה תחויב להכיר בעליונותה של לינץ', כהתייחסות לקרב הקודם ביניהן בפרק הספיישל Halloween Havoc בשנת 2023. ואלקיריה נענתה בחיוב לתנאים אלו.
ברויאל ראמבל 2025, ג'יי אוסו ניצח בקרב הרויאל ראמבל לאחר שהדיח אחרון את ג'ון סינה, ובכך ניתן לו קרב על אליפות עולם לפי בחירתו ברסלמניה.
לאחר מכן, בלילה הראשון של רסלמניה 41, אוסו זכה באליפות העולם במשקל כבד לאחר שניצח את גונתר, בעוד שסינה, שעתה תיפקד כדמות הרעה לראשונה מאז שנת 2003, ניצח את קודי רודס בלילה השני וזכה באליפות ה-WWE הבלתי מעורערת.
לאחר רסלמניה, רודס נעדר מן המרקע באופן זמני, כשאוסו החל יריבות עם לוגאן פול.
באירוע Saturday Night's Main Event XXXIX, שהתקיים ב-24 במאי, ג'ון סינה התעמת עם אוסו לפני ההגנה שלו על חגורת האליפות מול לוגאן פול, ורמז כי הפסד ל"יוטיובר" יפגע באמינותו של ענף ההיאבקות המקצועית.
הוא התייחס לתוכניתו שלו "להרס ענף ההיאבקות" על ידי פרישה כאלוף ה-WWE בסוף שנת 2025. במהלך הקרב, סינה ניסה להתערב לטובתו של פול, אך נעצר על ידי קודי רודס, שביצע את חזרתו.
לבסוף, אוסו הצליח לשמור על תוארו.
לאחר הקרב, רודס הודיע כי הוא ואוסו יתמודדו נגד סינה ופול בקרב זוגות באירוע כסף בבנק, קרב שהפך רשמי מאוחר יותר.
ביום קיום האירוע כסף בבנק, במהלך האירוע Worlds Collide של ה-WWE, דומיניק מיסטריו, מלווה בליב מורגן, נכח במתחם הזירה כאשר קבוצתו של אוקטגון ג'וניור ניצחה את קבוצת ה-Latino World Order (LWO).
מיסטריו קטע את החגיגות ולעג לאוקטגון ג'וניור על כך שהוא מעריץ של אביו, ריי מיסטריו, חבר בקבוצת LWO.
הדבר הוביל לעימות פיזי בזירה, שבסיומו דומיניק איתגר את אוקטגון ג'וניור לקרב על האליפות הבין-יבשתית באותו ערב במסגרת האירוע המרכזי של כסף בבנק.
+ אישיויות אחרות על המסך תפקיד: שם:צוות השידור באנגליתמייקל קולפאט מקאפיוייד בארטצוות השידור בספרדיתמרסלו רודריגזג'רי סוטוכרוזהאלישה טיילורשופטיםדנילו אנפיביוג'ייסון איירסג'סיקה קארדן אנגלרדפני לאשוןאדי אורנגוצ'ארלס רובינסוןריאן טראןרוד זאפאטהמראייניםקת'י קליביירון סקסטוןפאנל לפני האירועויק ג'וסףביג איפיטר רוזנברג
האירוע עצמו נפתח בקרב כסף בבנק של הנשים, שכלל את רוקסן פרז, ריאה ריפלי, סטפני ואקר מ-Raw, ואלכסה בליס, ג'וליה ונעמי מסמאקדאון.
בשלבים המוקדמים של הקרב, פרז וג'וליה הצליחו לנטרל את ריפלי בכך שיצרו מעליה ערימת סולמות מחוץ לזירה.
עם חזרתה לקרב, ריפלי שלטה על פני מספר מתחרות תוך כדי שהשתמשה בסולם מגושר ככלי נשק.
ואקר הצליחה לבלום את המומנטום של ריפלי, כשלאחר מכן היא טיפסה על סולם בניסיון להשיג את המזוודה.
היא נבלמה על ידי פרז ובליס, כשנעמי הצטרפה אליהן בראש הסולם.
בליס ופרז ביצעו בו זמנית את מהלכי ה-Code Red, שהפילו את נעמי וואקר, בהתאמה, על סולמות מגושרים.
בזמן שג'וליה ופרז נאבקו זו בזו על ראש סולם אחר, בליס התערבה ואז ריפלי ביצעה על ג'וליה את מהלך הסיום שלה, ה-Riptide.
מנגד, בליס ביצעה על פרז את מהלך "האחות אביגיל", והחלה להיאבק בריפלי בראש הסולם.
לבסוף, נעמי דחפה את הסולם עליו עמדו בליס וריפלי, כשהפילה את שתיהן לקרקע וטיפסה באין מפריע על מנת להוריד את המזוודה, ובכך ניצחה בקרב וזכתה בחוזה של כסף בבנק.
אז, דומיניק מיסטריו הגן על האליפות הבין-יבשתית מול אוקטגון ג'וניור.
לאחר הסחת דעת מצידה של ליב מורגן, מיסטריו הגן על תוארו בהצלחה לאחר שביצע על טוענו לכתר את מהלכי ה-619 והפרוג ספלאש.
בקרב השלישי, ליירה ואלקיריה הגנה על אליפות הנשים הבין-יבשתית נגד בקי לינץ'.
במהלך הקרב, לינץ' ביצעה על האלופה את מהלך המנהנדל סלאם מהחבל האמצעי, שלא הספיק לה כדי להשיג את הניצחון, בעוד שהאלופה ביצעה על לינץ' את מהלך הנייטווינג.
ברגעי הסיום של הקרב, לינץ' ניצחה לאחר שביצעה מהלך הצמדה תוך כדי שאחזה במכנסייה של ואלקיריה, ניצחון שהקנה לה זכייה באליפות.
לאחר הקרב, ואלקיריה הניפה את ידה של לינץ' באוויר והכירה בה כטובה מביניהן בהתאם להתניית הקרב, לפני שתקפה אותה עם מהלך נייטווינג נוסף.
הקרב הלפני אחרון היה קרב כסף בבנק של הגברים, שכלל את סת' רולינס, פנטה ואל גרנדה אמריקנו מ-Raw, ואנדרדה, סולו סיקואה ו-LA נייט מסמאקדאון.
בקרב המרכזי, קודי רודס ואלוף העולם במשקל כבד, ג'יי אוסו התמודדו מול אלוף ה-WWE הבלתי מעורער, ג'ון סינה ולוגאן פול בקרב זוגות.
רודס ואוסו, שכיהנו בעבר כאלופי זוגות, שלטו בתחילת הקרב.
סינה ופול הצליחו לאזן את הכוחות, כשבודדו את אוסו ובכך יצרו לעצמם יתרון, חרף מתיחות שנוצרה בין השניים.
רגע בולט בקרב כלל את פול שביצע על סינה בטעות את מהלך הספרינבורד ספלאש, רודס שביצע על פול את מהלך הסופרפלקס מהחבל העליון תוך כדי שהאחרון אחז בידו ברחפן ולאחר מכן אוסו שביצע על פול את מהלך האוסו ספלאש ואז על סינה את מהלך הספיר על שולחן השדרנים.
בהמשך, פול ביצע על אוסו את מהלך הספרינגבורד מונסולט, שגרם לשולחן השדרנים להתרסק ולמעשה הוציא את השניים מפעילות להמשך הקרב.
כאשר השופט התרכז במשתתפים שנפלו, סינה ניצל הזדמנות זו והכה את רודס בעזרת חגורת האליפות.
רגע לפני שהספיק לנצל את המומנטום במלואו, דמות מכוסה בברדס תקפה את סינה.
הדמות חשפה את עצמה כ-R-טרות', שחוזהו הסתיים לאחרונה, והוא הכה את סינה עם חגורת האליפות.
רודס התאושש וביצע על סינה את מהלך הסיום שלו, הקרוס רודס, אשר הספיק להבטיח את הניצחון לו ולאוסו.
15:20 4 סת' רולינס (עם פול היימן) ניצח את אנדרדה, אל גרנדה אמריקנו, LA נייט, פנטה וסולו סיקואה קרב סולם כסף בבנק על חוזה לקרב על אליפות העולם 33:35 5 קודי רודס וג'יי אוסו ניצחו את ג'ון סינה ולוגאן פול קרב זוגות 23:45 (א) - מתייחס למתאבק/מתאבקים שהגיעו לקרב כאלוף/אלופים
כסף טונגסטט הוא טונגסטט אי-אורגני בעל הנוסחה הכימית Ag2WO4. הוא משמש בתחומים שונים כגון פוטולומינסצנציה, פעולה אנטיבקטריאלית, חיישני גז אוזון וחיישני לחות.
הוא משמש גם בתעשיות האלקטרוניקה והכימיה, וגם במחקר פרוטאומיקה.
כסף טונגסטט מופיע בשלוש פאזות פולימורפיות: אורתורומבי (α), הקסגונלי (β) וקובי (γ).
α-כסף טונגסטט יציב מבחינה תרמודינמית, בעוד ש-β ו-γ-כסף טונגסטט הם מטא-סטבילים.
כסף טונגסטט מסונתז באמצעות התגובה הבאה בין כסף חנקתי לנתרן טונגסטט, ומייצר נתרן חנקתי כתוצר לוואי:
כִּסְרַא-סֻמֵיעְ היא מועצה מקומית ערבית דרוזית במחוז הצפון בישראל.
כ-95.6% מתושבי כסרא-סומיע (נכון לסוף 2022) הם דרוזים, כ-3.3% הם ערבים-נוצרים וכ-1.1% הם ערבים-מוסלמים.
כסרא וסמיע נוסדו תחילה ככפרים מבודדים במרחק של כ-10 ק"מ מהעיר עכו שב, מערבית לכפר פקיעין, על כביש 854. הר פלך הוא הנקודה הגבוהה ביותר בכפר.
ראש המועצה הנוכחי הוא יאסר ג'דבאן.
מספר חוקרים זיהו את הכפר סמיע עם כפר סִימׇעִי או כפראסימה (καππαρασιμά), שהיה בתחומה של העיר פטולמאיס (עכו).
כפר זה מופיע בכתביו של הנזיר הנוצרי יוהנס מוסכוס מהמאה ה-7. עוד היו שזיהו את סמיע עם סומֶאיי או סָסַאִי הנזכרים בתלמוד בבלי, אם כי חוקרים אחרים זיהו את המקום התלמודי עם ח'רבת סעסע.
הכפרים כסרא (כת'רא) וסמיע מופיעים ברישום הקרקעות העותמאני (דפתר) בשנת 1596/7. על פי המפקד, בכסרא היו 66 תושבים ב-11 בתי אב, ובסמיע היו 254 תושבים ב-42 בתי אב.
שני הכפרים התפרנסו בעיקר מגידול דבורים, עיזים ומבתי בד.
בגלל המיסוי הכבד שהונהג בימי השלטון העות'מאני, כשליש מאדמות כסרא היה רשום על שמות של אנשים עם קשרים שלטוניים שדאגו לתשלום המס.
מכיוון שהאזור הררי, חלקים נכבדים מהקרקעות סביב הכפר עובדו רק לעיתים או שימשו למרעה.
במפקד האוכלוסין של 1922 נמנו בכסרא 250 תושבים, כולם דרוזים.
בכפר סמיע נמנו 4 מוסלמים, 24 נוצרים ו-143 דרוזים.
במהלך מלחמת העצמאות היו הכפרים באזור שבשליטת צבא ההצלה, אולם נטייתם הייתה שלא לשתף פעולה עם צבא ההצלה בהתאם למדיניות הדרוזית שהותוותה מג'וליס, שהיה תחת השפעה ישראלית.
הכפרים עלו לתודעה הציבורית בינואר 1964 כאשר מגפת חצבת תקפה מאות ילדים בכסרא והביאה למותם של מספר תינוקות בכסרא וביאנוח, אשר בגלל מזג האוויר והעדר כבישי גישה לא הצליחו להגיע אליהם צוותים רפואיים.
בעקבות זאת שלח משרד הבריאות ציוד חירום ורופאים והוחל בסלילת כביש גישה בסיוע חיילי יחידת המיעוטים.
הכביש הסלול נקרא בידי התושבים "כביש החצבת", ובמקביל אליו הותקנו עמודי טלפון שחיברו את הכפר לראשונה לרשת הטלפון.
בשנת 1971 נסתיימה סלילת כבישים פנימיים בתוך הכפרים, והחל תכנון של חיבור הכפרים לרשת החשמל הארצית.
במשך שנים רבות התנהלו הכפרים ללא רשות מוניציפלית.
משרד הפנים סירב להקים בכפרים מועצות מקומיות בגלל מיעוט התושבים.
הצעה לכלול את הכפרים במועצה אזורית מעלה הגליל נדחתה על ידי התושבים כי לא רצו להיות מיעוט במועצה יהודית.
בשנת 1968 הוקמה מועצה אזורית מרכז הגליל והכפרים כסרא וסמיע צורפו אליה.
בשנת 1990 פורקה המועצה האזורית, וכסרא וסמיע היו יחד למועצה מקומית.
בשנות ה-60 של המאה ה-20 החלה מדינת ישראל ברישום הקרקעות וחלק נכבד מהקרקעות שאנשי כסרא טענו לבעלות עליהן נרשם כאדמות מדינה.
בשנת 1975 יצאו תושבי הכפר בהמוניהם למנוע עיבוד האדמות על ידי יהודים.
לטענת הדרוזים, מתוך 11,200 דונם של הכפר, 5,005 הוגדרו אדמות טרשים, 4,260 דונם הוגדרו אדמות נפקדים, ו-1,209 הוגדרו אדמות מדינה, כך שלתושבים נותרו רק 365 דונם.
פניות התושבים הביאו להתערבות של ראש הממשלה יצחק רבין, ובעקבות זאת נרשמו כל האדמות המעובדות כאדמות הכפר, והבעלות על שאר האדמות נקבעה למשא ומתן עתידי.
המועצה המקומית כסרא סמיע מקיימת מדי שנה "פסטיבל ענף הזית" בחודש נובמבר.